# היורש של ג’יאנלואיג’י בופון. אחרי שהשוער האגדי בן ה-40 סיים את דרכו במועדון בתום 17 שנים אדירות, יובנטוס הודיעה באופן רשמי על רכישתו של שוערה בן ה-25 של גנואה מתיאה פרין תמורת סכום המוערך בכ-15 מיליון יורו. השוער חתם על חוזה ל-4 עונות באלופת איטליה.
OFFICIAL: @MattiaPerin signs for Juventus! ????
# ליברפול הודיעה רשמית כי ג’ון פלאנגן ואמרה צ’אן לא ימשיכו בסגנית אלופת אירופה לאחר שסיימו את חוזיהם, כאשר האחרון צפוי לחתום ביובנטוס.
# אנדרסון טאליסקה הברזילאי עזב רשמית את בשיקטאש וחתם בגוואנגז'ו אברגרנדה הסינית. הקשר הנפלא כבש העונה 20 שערים בכל המסגרות במדי הטורקים וכעת הוא מצטרף ליריבה העירונית של ערן זהבי עד סוף העונה.
# לארי קאיודה, אקס מכבי נתניה, חתם לחמש שנים אצל קבוצת הפאר האוקראינית, שחטאר דונייצק. החלוץ שהיה שייך למנצ’סטר סיטי, הושאל בעונה האחרונה לג’ירונה הספרדית ולאלופת אוקראינה.
# רומא הודיעה היום על עוד החתמה חדשה לסגל, כשבריאן כריסטאנטה השלים את המעבר לזאבים. הקשר בן ה-23 שהגיע מאטאלנטה חתם אצל הג’יאלורוסי עד 2023.
Welcome to #ASRoma, Bryan Cristante! ??
# לסטר סיטי החתימה את ג’וני אוואנס מווסט ברומיץ’ אלביון תמורת שלושה מיליון ליש”ט.
# על פי דיווח ב”מארקה”, מגנה הימני של ולנסיה, ז’ואאו קאנסלו בדרכו הבטוחה ליובנטוס. אלופת איטליה, שאיבדה הקיץ את סטפן ליכטשטיינר, רוצה לחזק את כנף ימין וכבר הגיעה לסיכום עם השחקן. שתי הקבוצות צפויות לסכם על סכום העברה שיעמוד על כ-40 מיליון יורו.
# אחרי שסטוק סיטי ירדה לצ’מפיונשיפ, כוכב הקבוצה ג’רדאן שאקירי הפך לשם חם בפנקס של קבוצות הפרמיירליג, כאשר פרט לליברפול שמעוניינת בשירותיו אם לא תצליח להוציא לדרך את עסקת נאביל פקיר, גם אברטון ולסטר מועמדות לקלוט את הכוכב השווייצרי.
# פרט לשאקירי, ליברפול מנהלת מגעים גם לצירופו של כוכבה הברזילאי בן ה-21 של בורדו מלקום, כאשר על פי דיווחים בממלכה, סוכנו טס לאנגליה על מנת להאיץ את המגעים עם המייטי רדס, וכמו כן, גם עם טוטנהאם. עם זאת, חשוב לציין כי גם ארסנל ואינטר מוזכרות כמי שמעוניינות בשירותיו.
# בדרך לרכש שלישי בקיץ? מנצ’סטר יונייטד מעוניינת לצרף את חלוץ סטיאווה בוקרשט ונבחרת רומניה דניס מאן בן ה-19, כך לפחות טוען נשיא סטיאווה ג’י’ג’י בקאלי. עם זאת, למרות שז’וזה מוריניו הגיע ביום שלישי האחרון למשחק הידידות של נבחרת רומניה מול פינלנד וצפה בחלוץ שעלה כמחליף מהספסל, נטען כי סטיאווה תדרוש בעבור מאן 26 מיליון ליש”ט, סכום שיונייטד ככל הנראה לא תהיה מוכנה לשלם.
# אינטר מעוניינת לצרף לשורותיה את קשרה הבלגי של טוטנהאם מוסא דמבלה ועל מנת להנחיתו במילאנו מוכנה להציע לתרנגולים כחלק מהעסקה את הקשר הפורטוגלי ז’ואאו מריו.
# עדיין בטוטנהאם, על פי דיווח ב”סאן”, שנה אחת בלבד אחרי שרכשו מאייאקס את הבלם הקולומביאני דאבינסון סאנצ’ס תמורת 42 מיליון ליש”ט, התרנגולים מעוניינים בבלם נוסף ממועדון הפאר ההולנדי ומוכנים לשלם שיא מועדון של 48 מיליון ליש”ט על מנת לרכוש את מתיאס דה ליכט בן ה-18, בו מעוניינות גם ענקיות היבשת, ביניהן גם מנצ’סטר יונייטד, ברצלונה, ריאל מדריד וקבוצות נוספות.
# אחרי שמונה שנים במנצ’סטר סיטי, הקשר הוותיק יאיא טורה עשוי להיות בדרך לתחנה חדשה בפרמיירליג כאשר על פי דיווחים באנגליה מי שמעוניינת בשירותיו היא ווסטהאם. על פי ה’דיילי מייל’, קשר נבחרת חוף השנהב בן ה-35 הביע נכונות להצטרף לפטישים ועשוי לחזור ולשתף פעולה עם מנואל פלגריני, שאימן אותו גם בסיטי בין 2013 ל-2016.